נבחרת אוסטרליה בכדורגל נשים

נבחרת אוסטרליה בכדורגל נשים היא נבחרת כדורגל הנשים הלאומית של אוסטרליה. הנבחרת מנוהלת על ידי התאחדות הכדורגל האוסטרלית, שהיא כיום חברה בקונפדרציית הכדורגל של אסיה ובה היא משתייכת לפדרציית הכדורגל של דרום אסיה, לאחר שעד 2006 השתייכה לקונפדרציית הכדורגל של אוקיאניה. כינויה של הנבחרת - "המתילדות" נוצר בגלל השיר וולסינג מתילדה. הדירוג הנוכחי של נבחרת אוסטרליה ברשימת הדירוג של פיפ"א, הוא המקום ה-15 בעולם, נכון ל-16 באוגוסט 2024, ירידה של 3 נקודות לעומת ניקוד קודם. דירוג השיא 4 נמדד לראשונה בדצמבר 2017, והדירוג הכי נמוך 16 נמדד לראשונה באוקטובר 2003. דירוג השיא שלה היה המקום השמיני. נבחרת אוסטרליה זכתה שלוש פעמים באליפות אוקיאניה בכדורגל נשים ופעם אחת באליפות אסיה בכדורגל נשים. היא השתתפה שבע פעמים בגביע העולם בכדורגל נשים ושלוש פעמים במשחקים האולימפיים. התאחדות כדורגל הנשים האוסטרלית נוסדה ב-1974 וכבר בשנה שאחריה שלחה קבוצה שהשתתפה באליפות אסיה הראשונה. ב-1978 הורכבה נבחרת לאומית בעיקר משחקניות שהגיעו מניו סאות' ויילס ומאוסטרליה המערבית ונשלחה להשתתף בטורניר עולמי שאליו הוזמנו נבחרות שונות והתקיים בטאיפיי. המשחקים בשני הטורנירים לא נחשבות כהופעות רשמיות של הנבחרת. ההופעה הרשמית הראשונה הייתה במשחק נגד נבחרת ניו זילנד ב-6 באוקטובר 1979 שנערך באוסטרליה ונגמר בתוצאה 2-2. משחקה הראשון באליפות אוקיאניה בכדורגל נשים היה בפעם הראשונה בו הוא התקיים, ב-1983. בטורניר השתתפו ארבע נבחרות: אוסטרליה, ניו זילנד, קלדוניה החדשה ופיג'י ובמשחק הגמר הפסידה אוסטרליה לניו זילנד 3-2 בהארכה. בטורניר של 1986 שוב שיחקו ארבע נבחרות: אוסטרליה, ניו זילנד, טאיוואן וקבוצת המילואים של נבחרת ניו זילנד. אוסטרליה שוב הגיעה לגמר והפסידה בו 4-1 לטייואן. היא השתתפה בטורנירים למוזמנים ברחבי העולם גם ב-1987 וב-1988 ואירחה את אליפות אוקיאניה ב-1989, בו הגיעה למקום השלישי. במשחקי המוקדמות לגביע העולם בכדורגל נשים 1991 הגיעה למקום השני בבית האוקיאני אחרי ניו זילנד עם אותו מספר נקודות, אך בגלל הפרש שערים נמוך, לא העפילה. ב-1991 וב-1994 שיחקה הנבחרת במספר טורנירים לא רשמיים. היא העפילה לגביע העולם בכדורגל נשים 1995 לאחר הפרש שערים גדול יותר משל נבחרת ניו זילנד, על אף שהן השיגו את אותו מספר נקודות. היא הוגרלה לבית יחד עם ארצות הברית, סין ודנמרק והפסידה בכל משחקיה. מאזן השערים שלה בסיום שלב הבתים היה 3-13 לחובתה. המשחקים באליפות אוקיאניה 1998 היו גם משחקי מוקדמות גביע העולם בכדורגל נשים 1999 ואותם סיימה אוסטרליה במקום הראשון. בגביע העולם היא שובצה בבית עם סין, שוודיה וגאנה, הפסידה לסין ולשוודיה וסיימה בתיקו עם גאנה. היא לא העפילה לשלב הבא לאחר שסיימה במקום השלישי בבית. הנבחרת השתתפה באולימפיאדת סידני (2000) כמארחת והיא הודחה בסיבוב הראשון לאחר שני הפסדים ותיקו. היא סיימה את אליפות אוקיאניה 2003 במקום הראשון ולכן העפילה לגביע העולם בכדורגל נשים 2003, בו סיימה שוב במקום השלישי בבית. באולימפיאדת אתונה (2004) העפילה לשלב רבע הגמר. ב-2006 עברה התאחדות הכדורגל האוסטרלית מקונפדרציית הכדורגל של אוקיאניה לקונפדרציית הכדורגל של אסיה והנבחרת אירחה באותה שנה את אליפות אסיה. הנבחרת העפילה לגמר הטורניר, אך לאחר שהמשחק מול סין הסתיים בתיקו 2-2, הפסידה אוסטרליה בפנדלים 4-2. כתוצאה מכך שסיימה במקום השני, היא העפילה לגביע העולם בכדורגל נשים 2007 בו שובצה בשלב הבתים עם נורווגיה, קנדה וגאנה. לאחר ניצחון אחד על גאנה ושתי תוצאות תיקו, היא העפילה לשלב רבע הגמר בו הפסידה 3-2 לברזיל. הנבחרת לא הצליחה להעפיל לאולימפיאדת בייג'ינג (2008) לאחר שהפסידה במשחקי המוקדמות לנבחרת קוריאה הצפונית. באליפות אסיה שהתקיימה באותה שנה היא העפילה מהמקום השני בבית והפסידה לקוריאה הצפונית בחצי הגמר. במשחק על המקום השלישי היא הפסידה ליפן וסיימה את הטורניר במקום הרביעי. באליפות אסיה 2010 היא העפילה מהמקום השני בבית בשלב הבתים לאחר הפסד לסין וניצחונות על וייטנאם וקוריאה הדרומית. בחצי הגמר ניצחה 1-0 את יפן ובגמר סיימה בתיקו 1-1 מול קוריאה הצפונית. לאחר הארכה המשחק הוכרע בפנדלים ואוסטרליה ניצחה 5-4 וזכתה בטורניר. כזוכה היא העפילה לגביע העולם בכדורגל נשים 2011 בו שובצה בבית ד' עם נורווגיה, ברזיל וגינאה המשוונית. לאחר הפסד לברזיל ושני ניצחונות היא העפילה לרבע הגמר בו הפסידה 1-3 לשוודיה. באליפות אסיה 2014 היא העפילה מהמקום השני בבית בשלב הבתים לאחר שני ניצחונות ותיקו. בחצי הגמר ניצחה את קוריאה הדרומית 2-1 ובגמר הפסידה 0-1 ליפן. כתוצאה מטורניר זה היא העפילה לגביע העולם בכדורגל נשים 2015. במשחק הכנה לאולימפיאדת ריו דה ז'ניירו (2016), עת שהייתה מדורגת 5 בעולם, הפסידה נבחרת הנשים האוסטרלית 7-0 לקבוצה של נערים בני 15. 1991 - לא העפילה 1995 - שלב הבתים 1999 - שלב הבתים 2003 - שלב הבתים 2007 - רבע הגמר 2011 - רבע הגמר 2015 - רבע הגמר 2019 - שמינית גמר 2023 - מקום רביעי 1983 - מקום שני 1986 - מקום שני 1989 - מקום שלישי 1991 - מקום שני 1994 - מקום ראשון 1998 - מקום ראשון 2003 - מקום ראשון 1975 - מקום שלישי 2006 - מקום שני 2008 - מקום רביעי 2010 - מקום ראשון 2014 - מקום שני מדיה וקבצים בנושא נבחרת אוסטרליה בכדורגל נשים בוויקישיתוף אתר האינטרנט הרשמי של נבחרת אוסטרליה בכדורגל נשים (באנגלית) נבחרת אוסטרליה בכדורגל נשים, ברשת החברתית פייסבוק נבחרת אוסטרליה בכדורגל נשים, ברשת החברתית אקס (טוויטר) נבחרת אוסטרליה בכדורגל נשים, ברשת החברתית אינסטגרם אתר התאחדות הכדורגל האוסטרלית פרופיל באתר פיפ"א עוזי דן, עכשיו כולם יודעים בדיוק מה הכדורגלניות האוסטרליות שוות, באתר הארץ, 3 באוגוסט 2016 דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל באתר Rec.Sport.Soccer Statistics Foundation באתר Rec.Sport.Soccer Statistics Foundation עוד על העשור הראשון של הנבחרת באתר התאחדות הכדורגל האוסטרלית באתר Rec.Sport.Soccer Statistics Foundation באתר Rec.Sport.Soccer Statistics Foundation באתר Rec.Sport.Soccer Statistics Foundation באתר Rec.Sport.Soccer Statistics Foundation באתר Rec.Sport.Soccer Statistics Foundation באתר Rec.Sport.Soccer Statistics Foundation באתר Rec.Sport.Soccer Statistics Foundation המשחקים באתר פיפ"א המשחקים באתר פיפ"א באתר Rec.Sport.Soccer Statistics Foundation באתר פיפ"א באתר Rec.Sport.Soccer Statistics Foundation The Sydney Morning Herald באתר פיפ"א באתר קונפדרציית הכדורגל של אסיה